સેકટર-ર જેસીપી ડી.બી. વાઘેલાએ જણાવ્યું હતું કે આવતી કાલે જે રેલ રોકો આંદોલન કરવામાં આવનાર છે તેને લઇને સઘન પોલીસ બંદોબસ્ત ગોઠવવામાં આવનાર છે. ડીસીપી ઝોન-પ અને ડીસીપી ઝોન-૬ના સુપરવિઝન હેઠળ ખોખરા, મણિનગર, અમરાઇવાડી, ઇસનપુર પોલીસનો સઘન બંદોબસ્ત રહેશે. દલિત સમાજ દ્વારા જે ટ્રેન રોકો આંદોલનની જાહેરાત કરાઇ છે તેના પગલે જો દેખાવકારો દ્વારા ટ્રેન રોકવાનો પ્રયાસ કરવામાં આવશે તો તેઓને ડિટેઇન કરવામાં આવશે. જો જરૂર પડશે તો તેઓની સામે ગુનો પણ નોંધવામાં આવી શકે છે.